Document ID: 32014R0167

KOMISSION ASETUS (EU) N:o 167/2014,
annettu 21 päivänä helmikuuta 2014,
vaarallisten kemikaalien viennistä ja tuonnista annetun Euroopan parlamentin ja neuvoston asetuksen (EY) N:o 689/2008 liitteen I muuttamisesta
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon vaarallisten kemikaalien viennistä ja tuonnista 17 päivänä kesäkuuta 2008 annetun Euroopan parlamentin ja neuvoston asetuksen (EY) N:o 689/2008 (1) ja erityisesti sen 22 artiklan 4 kohdan,
sekä katsoo seuraavaa:
(1)
Asetuksella (EY) N:o 689/2008 pannaan täytäntöön kansainvälisen kaupan kohteina olevia tiettyjä vaarallisia kemikaaleja ja torjunta-aineita koskevan ilmoitetun ennakkosuostumuksen menettelystä, jäljempänä ’PIC-menettely’, tehty Rotterdamin yleissopimus, joka allekirjoitettiin 11 päivänä syyskuuta 1998 ja jonka yhteisö hyväksyi neuvoston päätöksellä 2003/106/EY (2).
(2)
On aiheellista ottaa huomioon tiettyjä kemikaaleja koskevat sääntelytoimet, jotka on toteutettu Euroopan parlamentin ja neuvoston asetuksen (EY) N:o 1107/2009 (3), Euroopan parlamentin ja neuvoston asetuksen (EU) N:o 528/2012 (4) sekä Euroopan parlamentin ja neuvoston asetuksen (EY) N:o 1907/2006 (5) nojalla.
(3)
Rotterdamin yleissopimuksen sopimuspuolet päättivät 28 päivän huhtikuuta ja 10 päivän toukokuuta 2013 välisenä aikana pitämässään kuudennessa kokouksessa sisällyttää mainitun yleissopimuksen liitteeseen III atsinfossimetyylin, perfluorioktaanisulfonihapon, perfluorioktaanisulfonaatit, perfluorioktaanisulfonamidit ja perfluorioktaanisulfonyylit sillä seurauksella, että kyseisiin kemikaaleihin sovelletaan PIC-menettelyä mainitun yleissopimuksen mukaisesti. Näin ollen kyseiset kemikaalit olisi poistettava kemikaalien luettelosta, joka on esitetty asetuksen (EY) N:o 689/2008 liitteessä I olevassa 2 osassa ja lisättävä kyseisessä liitteessä olevaan 3 osaan.
(4)
Rotterdamin yleissopimuksen sopimuspuolten konferenssi päätti sisällyttää yleissopimuksen liitteeseen III myös kaupallisen pentabromidifenyylieetterin, mukaan lukien tetra- ja pentabromidifenyylieetteri, sekä kaupallisen oktabromidifenyylieetterin, mukaan lukien heksa- ja heptabromidifenyylieetteri, sillä seurauksella, että näihin kemikaaleihin sovelletaan PIC-menettelyä kyseisen yleissopimuksen mukaisesti. Koska tetrabromidifenyylieetteri, pentabromidifenyylieetteri, heksabromidifenyylieetteri ja heptabromidifenyylieetteri on jo lueteltu asetuksen (EY) N:o 689/2008 liitteessä V, mistä syystä niihin sovelletaan vientikieltoa, kyseisiä kemikaaleja ei lisätä kemikaalien luetteloon, joka on esitetty asetuksen (EY) N:o 689/2008 liitteessä I olevassa 3 osassa.
(5)
Aineen didekyylidimetyyliammoniumkloridi hyväksyntä on peruutettu asetuksen (EY) N:o 1107/2009 mukaisesti sillä seurauksella, että didekyylidimetyyliammoniumkloridin käyttö on kielletty torjunta-aineena kasvinsuojeluaineiden ryhmässä, mistä syystä se olisi lisättävä kemikaalien luetteloon, joka on esitetty asetuksen (EY) N:o 689/2008 liitteessä I olevassa 1 osassa.
(6)
Kloraattia koskevaa kohtaa asetuksen (EY) N:o 689/2008 liitteessä I olevassa 1 ja 2 osassa olisi muutettava sen täsmentämiseksi, mitkä aineet kyseiseen kohtaan kuuluvat.
(7)
Sen vuoksi asetusta (EY) N:o 689/2008 olisi muutettava.
(8)
Jotta teollisuudelle jäisi riittävästi aikaa toteuttaa tämän asetuksen noudattamisen edellyttämät toimet ja jotta jäsenvaltioille jäisi riittävästi aikaa toteuttaa tämän asetuksen täytäntöönpanon edellyttämät toimet, tämän asetuksen soveltamista olisi lykättävä.
(9)
Tässä asetuksessa säädetyt toimenpiteet ovat asetuksen (EY) N:o 1907/2006 133 artiklalla perustetun komitean lausunnon mukaiset,
ON HYVÄKSYNYT TÄMÄN ASETUKSEN:
1 artikla
Asetuksen (EY) N:o 689/2008 liite I muutetaan tämän asetuksen liitteen mukaisesti.
2 artikla
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Sitä sovelletaan. 1 päivästä toukokuuta 2014.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 21 päivänä helmikuuta 2014.

Labels: 3
20
1
6